Saint-Sulpice-le-Dunois

Saint-Sulpice-le-Dunois estas franca komunumo lokita en la departemento Creuse kaj en la regiono Limoĝio. Ĝi havis 634 loĝantojn laŭ censo plenumita en 1999.

La komunumo situas sur plataĵo, kiun norde limas la valo de la rivero Creuse.


 Geografio 
Saint-Sulpice-le-Dunois etendiĝas sur 30,85 km², kaj havis 634 loĝantojn laŭ la lasta oficiala censo, tiel ke la loka loĝdenso estas nur 20 homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Saint-Sulpice-le-Dunois situas je alteco de 546 metroj.

 Historio 
Antaŭ la franca revolucio de 1789 kaj la kreado de la departemento Creuse en 1790, Saint-Sulpice-le-Dunois apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Gérard Delafont, kiu do fariĝis la loka urbestro.

 Monumentoj 
La preĝejo de Saint-Sulpice-le-Dunois estas rimarkinda pro sia okcidenta portalo de la 12-a jarcento kaj pro sia dika fortikigita sonorilturo.

 Lokaj famuloj 
 François Lassare (n. en Saint-Sulpice-le-Dunois en 1797) estis franca politikisto.

 Administrado 
Saint-Sulpice-le-Dunois apartenas al la kantono de Dun-le-Palestel, kies ĉefurbo estas Dun-le-Palestel. Tiu kantono mem estas parto de la arondismento de Guéret, unu el la du arondismentoj de la departemento Creuse.

 Vidu ankaŭ 
 Komunumoj de Creuse
 Kantono de Dun-le-Palestel

Kategorio:Komunumoj de Creuse